అవినీతిలో కూరుకుపోయిన తమిళనాడు రాష్ట్రానికి విముక్తి కల్పించాలి.. రాజకీయాల్లోకి వస్తున్నా: మాజీ ఐఏఎస్ సహాయం
23-02-2021 Tue 08:36
మధురై కలెక్టర్‌గా పనిచేసిన సమయంలో అక్రమ క్వారీలపై ఉక్కుపాదం
29 ఏళ్లపాటు నిజాయతీగా, నిర్భయంగా పనిచేశానన్న సహాయం
యువత ఒత్తిడితోనే రాజకీయాల్లోకన్న మాజీ కలెక్టర్
అవినీతి ఊబిలో కూరుకుపోయిన తమిళనాడు రాష్ట్రాన్ని దానిని నుంచి బయటపడేయాల్సిన అవసరం ఉందని, అందుకోసం తాను రాజకీయాల్లోకి వస్తున్నానని ఆ రాష్ట్రానికి చెందిన మాజీ ఐఏఎస్ అధికారి వి.సహాయం ప్రకటించారు. గతంలో మధురై జిల్లా కలెక్టర్‌గా పనిచేసిన సమయంలో మైనింగ్ క్వారీ సంస్థలు, ప్రభుత్వ క్వారీలలో జరిగిన గ్రానైట్ అక్రమ తవ్వకాలపై ఆయన ఉక్కుపాదం మోపారు.
సహాయం గతేడాది స్వచ్ఛంద పదవీ విరమణ చేశారు. అప్పటి నుంచి ఆయన రాజకీయాల్లోకి వస్తున్నట్టు ప్రచారం జరిగింది. తాజాగా, ఆ వార్తలకు తెరదించుతూ తాను రాజకీయాల్లోకి వస్తున్నట్టు ప్రకటించారు. 29 ఏళ్లపాటు నిజాయతీగా ప్రజలకు సేవలు అందించానని, ఈ క్రమంలో ఎన్నో అవమానాలకు గురయ్యానని ఆవేదన వ్యక్తం చేశారు.
రాజకీయాల్లో అవినీతి రహిత పాలన కష్టమన్న ఆయన రాజకీయాల్లోకి వస్తే తన నిజాయతీకి ఎక్కడ భంగం కలుగుతుందో అన్న ఉద్దేశంతోనే ఇన్నాళ్లు దానికి దూరంగా ఉన్నానని చెప్పుకొచ్చారు. అయితే, యువత నుంచి ఒత్తిడి పెరగడంతోనే తానీ నిర్ణయం తీసుకున్నట్టు చెప్పారు. అయితే, ఆయన సొంతంగా పార్టీ పెడతారా? లేక, ఏదైనా పార్టీలో చేరుతారా? అన్న విషయంలో స్పష్టత లేదు.
avineetilo kuurukupooyina tamilanadu rashtraniki vimukti kalpinchaali.. rajakeeyaalloki vastunna: maji ias sahayam
23-02-2021 Tue 08:36
madhurai kalektaregaa panichesina samayamlo akrama kwaareelapai ukkupaadam
29 ellapatu nijaayatiigaa, nirbhayamgaa panichesaananna sahayam
yuvata ottiditone rajakeeyaallokanna maji kalektar
avineeti oobilo kuurukupooyina tamilanadu rashtranni daanini nunchi bayatapadeyalsina avasaram undani, andukosam taanu rajakeeyaalloki vastunnaanani aa rashtraniki chendina maji ias adhikari vi.sahayam prakatinchaaru. gatamlo madhurai jilla kalektaregaa panichesina samayamlo mining kwari samsthalu, prabhutva kwaareelalo jarigina granite akrama tavvakaalapai aayana ukkupaadam moparu.
sahayam gatedadi swachchanda padavee viramana chesaru. appati nunchi aayana rajakeeyaalloki vastunnattu prachaaram jarigindi. taajaagaa, aa vaartalaku teradinchutuu taanu rajakeeyaalloki vastunnattu prakatinchaaru. 29 ellapatu nijaayatiigaa prajalaku sevalu andinchaanani, ee kramamlo enno avamaanaalaku gurayyanani aavedana vyaktam chesaru.
rajakeeyaallo avineeti rahita paalana kashtamanna aayana rajakeeyaalloki vaste tana nijaayateeki ekkada bhangam kalugutundo anna uddesamtone innaallu daaniki dooramgaa unnaanani cheppukochaaru. ayithe, yuvata nunchi ottidi peragadamthone taanee nirnayam teesukunnattu cheppaaru. ayithe, aayana sontamgaa party pedatara? leka, edaina paartiiloo cherutara? anna vishayamlo spashtata ledu.